**Volebný a nominačný poriadok pre voľby Vedeckej rady ÚVSK SAV**

1. **Voľby VR[[1]](#footnote-1)**
2. Vedeckú radu organizácie volí akademická obec organizácie. Voľby organizuje VR, ktorej sa končí funkčné obdobie. VR má minimálne 5 členov. Riaditeľ organizácie nie je členom VR. Má právo zúčastňovať sa na jej zasadnutiach.
3. Jednu štvrtinu až jednu tretinu členov vedeckej rady organizácie tvoria zástupcovia vysokých škôl a iných organizácií a pracovísk výskumu a vývoja Slovenskej republiky.
4. Voľby do VR sú tajné. Voľby sa uskutočňujú podľa volebného poriadku schváleného akademickou obcou organizácie.
5. Na čele vedeckej rady organizácie je jej predseda, ktorého volia členovia vedeckej rady organizácie spomedzi seba.
6. Za člena vedeckej rady môžu byť volení interní členovia z organizácie s vedeckou hodnosťou minimálne PhD., resp. CSc. a externí členovia s vedeckou hodnosťou.
7. Funkčné obdobie vedeckej rady organizácie je štyri roky.
8. **Spôsob volieb**
9. Voľby do VR vyhlasuje predseda VR, ktorej končí funkčné obdobie, najmenej 3 dni pred termínom konania volieb.
10. Voľby prebiehajú na samostatnej volebnej schôdzi akademickej obce organizácie, ktorej sa zúčastňujú jej členovia.
11. Voľby sú platné, ak je na volebnej schôdzi prítomných aspoň 2/3 členov akademickej obce.
12. Priebeh volieb riadi predseda VR, ktorej končí funkčné obdobie.
13. Na úvod volebnej schôdze predsedajúci oznámi mená kandidátov do VR a poskytne členom akademickej obce volebné lístky.
14. Každý z prítomných členov akademickej obce podľa vopred určeného spôsobu označí na volebnom lístku mená kandidátov (maximálne 5), ktorým dáva svoj hlas, spravidla zakrúžkovaním mena.
15. Voľba členov VR je tajná.
16. Za člena VR sú zvolení tí kandidáti, ktorí získali kvantitatívne najviac hlasov v poradí.
17. Pokiaľ dvaja kandidáti získali zhodný počet hlasov, voľba sa opakuje, kým nie je zvolený plný počet členov VR.
18. Mená zvolených kandidátov a počty hlasov sú zverejnené na zasadnutí AO bezprostredne po voľbe.
19. Z voľby sa uskutoční zápisnica, ktorá je k dispozícii na Sekretariáte ÚVSK SAV, a ktorá obsahuje informácie o počte hlasov pridelených zvoleným aj nezvoleným kandidátom.
20. **Platnosť volebného poriadku do VR ÚVSK SAV**
21. Tento volebný poriadok schválila akademická obec ÚVSK SAV dňa 9.12. 2019
22. Tento volebný poriadok nadobúda účinnosť dňa 9.12. 2019

doc. Mgr. Miroslav Popper, CSc. Mgr. Barbara Lášticová, PhD.

predseda VR ÚVSK SAV riaditeľka ÚVSK SAV

1. Vzorový štatút Vedeckých rád vedeckých a špecializovaných organizácií SAV, schválený Snemom SAV 14. 10. 2008, účinný od 19. 11. 2008. [↑](#footnote-ref-1)